Ταλ Ντίλιαν

Ο Ταλ Ντίλιαν (εβραϊκά: טל דיליאן) είναι έφεδρος συνταγματάρχης των Δυνάμεων Άμυνας του Ισραήλ (IDF), ο οποίος υπηρέτησε ως αρχιδιοικητής της μυστικής μονάδας τεχνολογίας του στρατού. Είναι ο ιδρυτής της Intellexa, μιας εταιρείας που εμπορεύεται κατασκοπευτικό λογισμικό και εμπλέκεται στο σκάνδαλο υποκλοπών επί κυβέρνησης Κυριάκου Μητσοτάκη.

Ο Ντίλιαν κατετάγη στις ΔΑΙ και, αφότου ολοκλήρωσε τη βασική εκπαίδευση στη μονάδα αλεξιπτωτιστών, εντάχθηκε εθελοντικά σε μία επίλεκτη Μονάδα Ειδικών Επιχειρήσεων. Στη συνέχεια ολοκλήρωσε το σχολείο αξιωματικών και υπηρέτησε σε διάφορες διοικητικές θέσεις διοικητή στην επίλεκτη μονάδα. Ο Ντίλιαν υπηρέτησε επίσης σε πολλές θέσεις στο αρχηγείο του Σώματος Πληροφοριών. Το 1994 εντάχθηκε στην Τεχνολογική Μονάδα του Σώματος Πληροφοριών και υπηρέτησε ως διοικητής της από το 1998 έως το 2002.  Μετά από ισχυρισμούς παρατυπιών στην μονάδα του, η στρατιωτική αστυνομική έρευνα ξεκίνησε έρευνα εναντίον του Ντιλιαν. Η προαγωγή του ακυρώθηκε και παραιτήθηκε από τις ΔΑΙ το 2002. Το 2005 η ισραηλινή εφημερίδα Μα'αρίβ ανέφερε ότι όλες οι κατηγορίες εναντίον του απορρίφθηκαν.

Ο Ντίλιαν ήταν ένας από τους ιδρυτές του σχεδίου Atidim, του οποίου χρημάτισε Διευθύνων Σύμβουλος και τώρα είναι μέλος του Διοικητικού Συμβουλίου του Συλλόγου Φίλων του Atidim. Ο Ντίλιαν είναι επίσης σύμβουλος του συλλόγου Daroma Tzafona, ο οποίος προωθούσε το σχέδιο της ισραηλινής κυβέρνησης για την ανάπτυξη της περιοχής της Νεγκέβ. 

Ο Ντίλιαν εργάστηκε επίσης ως σύμβουλος στον τομέα της τεχνολογίας και ηγήθηκε του διοικητικού συμβουλίου πολλών εταιρειών υψηλής τεχνολογίας. Ήταν ιδρυτικός εταίρος νεοφυών εταιρειών όπως η SolarEdge, η Vidyo και άλλοι.

Το 2011 ο Ντίλιαν και ο Μποάζ Γκολντμαν ίδρυσαν την εταιρεία Circles, που πουλήθηκε το 2014. 

Από το 2015 έως το 2017 ο Ντίλιαν δούλεψε ως Αντιπρόεδρος της Stratasys, μιας εταιρείας που κατασκευάζει 3D εκτυπωτές.

 Σκανδαλo κατασκοπευτικού λογισμικού 

Το 2019 ο Ντίλιαν ίδρυσε την Intellexa, μια εταιρεία που ειδικεύεται στη συλλογή και ανάλυση δεδομένων. 

Τον Νοέμβριο του 2019 η αστυνομία της Κύπρου κατάσχεσε ένα όχημα που περιείχε εξοπλισμό πληροφοριών αξίας 9 εκατομμυρίων δολαρίων που ανήκε στην εταιρεία "WiSpear", η οποία είχε ιδρυθεί από τον Ντίλιαν, και το Δεκέμβριο συνέλαβε τρεις υπαλλήλους της εταιρείας. Το δικαστήριο ισχυρίστηκε ότι η σύλληψη ήταν αδικαιολόγητη και διέταξε την απελευθέρωσή τους δύο ημέρες αργότερα. Το Νοέμβριο του 2021 αποφασίστηκε να μην απαγγελθούν κατηγορίες εναντίον των εμπλεκόμενων, αφού δεν βρέθηκαν στοιχεία παράνομης δραστηριότητας σε προσωπικό επίπεδο, αλλά καταλογίστηκε στην εταιρεία πρόστιμο 960 χιλιάδων ευρώ για μια σειρά παραβιάσεων της ιδιωτικότητας. Το Φεβρουάριο του 2022 το δικαστήριο στη Λάρνακα έκρινε την εταιρεία ένοχη και για μία σειρά εγκλημάτων περί ιδιωτικότητας, επικοινωνιών και τελωνειακών πράξεων μετά από μια μακρά έρευνα, κατά την οποία αποκαλύφθηκε ότι η εταιρεία απέκτησε παράνομα πληροφορίες από ασύρματα συστήματα διαδικτύου που της είχε ζητηθεί να εγκαταστήσει στο αεροδρόμιο Hermes. Τον Οκτώβριο του 2022 ένας Έλληνας ερευνητικός δημοσιογράφος υπέβαλε αίτηση στο γραφείο του εισαγγελέα στην Ελλάδα να διερευνήσει τις ποινικές υποψίες κατά του Ντίλιαν και της εταιρείας. 

Στον Ντίλιαν και στη συνεργάτιδά του, Σάρα Αλεξάνδρα Φαϊζάλ Χαμό, καθώς και στην Intellexa επιβλήθηκαν κυρώσεις από την κυβέρνηση των ΗΠΑ στις 3 Μαρτίου 2024.

 Εκπαίδευση 
Ο Ντίλιαν έχει πτυχίο πανεπιστημίου στις πολιτικές επιστήμες, άλλο ένα πτυχίο στη Νομική και μεταπτυχιακό τίτλο στη διοίκηση επιχειρήσεων από το Πανεπιστήμιο του Τελ Αβίβ.

 Αναφορές 

Κατηγορία:Ισραηλινοί